یا به‌شداری ته‌وافوقی سه‌رجه‌م پێكهاته‌يل بوود له‌ ده‌سه‌ڵات ئه‌را ئه‌وه‌گ هویچ كه‌سیگ له‌ ده‌یشت پرۆسه‌ی وه‌ڕیه‌و بردن وڵات نه‌وگ وهه‌س وه‌ماف هاوڵاتی بوین ته‌واو خوه‌ی بكه‌یگ . هه‌رله‌ سه‌ره‌تای دامه‌زرانن عراق ده‌وڵه‌ت یه‌كڕه‌نگ نه‌ته‌وه‌یی و مه‌زه‌بی بویه‌و كه‌مه‌ نه‌ته‌وه‌یل و ئايینه‌یل و ره‌گه‌زه‌یل هه‌س وه‌ په‌راوێزخستن كردنه‌. ئی شیوه‌ی وه‌ڕیه‌وبردن ده‌سه‌ڵاته‌ له‌ سه‌رده‌م پاشایه‌تی وه ‌به‌راورد وه‌ل سه‌رده‌م كۆماری وسیستم دكتاتۆری شمولی تا ئه‌ندازه‌یگ ئازادی و ده‌وران ده‌سه‌ڵات بوی و فه‌ره‌جار كه‌سه‌یلتر بیجگه‌ پێكهاته‌ی سوننه‌ی عه‌ره‌بی له‌ ده‌سه‌ڵات بوینه‌ ؛ وه‌لی ئه‌وه‌یش نه‌تویه‌نستگه‌ بنه‌وای ده‌وڵه‌تیگ مودیرن بی جیاوازی و دووچه‌وه‌كی نه‌ته‌وه‌یی و مه‌زه‌بی بنیا بنه‌ی. یه‌ حاڵ و بار وڵاتیگ بویه‌ له‌ سه‌رده‌میگ ك هویر نه‌ته‌وه‌یی و ئایينی و مه‌زه‌بی ئه‌و قه‌ره‌ باو نه‌و‌یه‌ ، ئه‌ی ئیسه‌ توای حاڵ ئی ده‌وڵه‌ته‌ چوین بوود ك ئه‌را دریژه‌ داین وه‌مانه‌وه‌ و پاراستن به‌رژه‌وه‌ندیه‌يل وه‌شیوه‌ی وه‌رده‌وام جنگ نه‌ته‌وه‌و ئايین ومه‌زه‌ب كیشنه‌ سه‌ر خوه‌یانا ، عراق له ‌شوین رمیان به‌عس له‌ لایه‌ن ئه‌مریكا بویه‌سه‌ عراق گشت نه‌ته‌وه‌و پێكهاته‌یلی .
